בנדטה פילטו

**בנדטה פילטו** (באיטלקית: **Benedetta Pilato**; נולדה ב-28 בינואר 2005) היא שחיינית איטלקייה, אלופת עולם (בודפשט 2022) במשחה ל-100 מטר חזה, פעמים ברציפות סגנית אלופת עולם (2019 ו-2022), 3 פעמים ברציפות זוכת מדליית ארד באליפות עולם (2023, 2024 ו-2025), אלופת אירופה (2021) ושיאנית עולם בעבר (2021–2023) במשחה ל-50 מטר חזה.

## ביוגרפיה
פילטו נולדה וגדלה בטאראנטו.

### 2019
#### סגנית אלופת עולם
באליפות העולם שנערכה בקוואנגג'ו, קוריאה הדרומית ביולי 2019 זכתה פילטו במדליית כסף במשחה ל-50 מטר חזה בתוצאה של 30.00 שניות, אחרי לילי קינג מארצות הברית (29.84 שניות) ולפני יוליה יפימובה מרוסיה (30.15 שניות). בשלב המוקדמות היא קבעה שיא לאומי חדש של 29.98 שניות ועלתה ראשונה לשלב חצי הגמר.

באליפות אירופה (בריכת 25 מטר) שנערכה בגלאזגו, סקוטלנד בדצמבר אותה שנה היא זכתה בשתי מדליות, זהב וכסף. מדליית זהב במשחה ל-50 מטר חזה בשיא לאומי ושיא עולם לנוער חדש של 29.32 שניות, לפני בת ארצה מרטינה קררו (29.60 שניות) ומונה מקשארי מאירלנד שקבעה שיא לאומי חדש של 29.87 שניות. מדליית כסף במשחה שליחות 4x50 מטר מעורב בשיאנ לאומי חדש של 1:44.92 דקות, אחרי פולין שקבעה שיא לאומי חדש של 1:44.85 דקות ולפני רוסיה שקבעה אף היא שיא לאומי חדש של 1:44.96 דקות, כשחיינית שנייה היא קבעה ב"זינוק שליחות" תוצאה של 29.18 שניות.

### 2021
#### אלופת אירופה ושיאנית עולם
באליפות אירופה שנערכה בבודפשט, הונגריה במאי 2021 זכתה פילטו במדליית זהב במשחה ל-50 מטר חזה בתוצאה של 29.35 שניות, לפני אידה הולקו מפינלנד (30.19 שניות) ויוליה יפימובה (30.22 שניות). בשלב המוקדמות היא קבעה שיא אליפות, שיא לאומי ושיא עולם חדש לנוער של 29.50 שניות. ב-22 במאי בשלב חצי הגמר היא קבעה שיא עולם חדש של 29.30 שניות, שיפור לשיא העולם בן 4 השנים של לילי קינג (29.40 שניות). נוסף לכך, היא קבעה בשלב המוקדמות במשחה ל-100 מטר חזה תוצאה של 1:06.34 דקות, התוצאה הרביעית באליפות והשלישית מבין האיטלקיות, אך לא יכלה להמשיך לשלב הבא (רק שתי שחייניות מאותה מדינה יכולות להשתתף בשלבים הבאים).

### 2022
#### אלופת עולם
באליפות העולם שנערכה בבודפשט, הונגריה ביוני 2022 זכתה בשתי מדליות, זהב וכסף. מדליית זהב במשחה ל-100 מטר חזה בתוצאה של 1:05.93 דקות, לפני אנה אלנדט מגרמניה (1:05.98 דקות) ורותה מיילוטיטה מליטא (1:06.02 דקות) ומדליית כסף במשחה ל-50 מטר חזהבתוצאה של 29.80 שניות, אחרי רותה מיילוטיטה (29.70 שניות) ולפני לארה ואן ניקרק מדרום אפריקה (29.90 שניות). נוסף לכך, היא סיימה במקום שביעי במשחה שליחות 4x100 מטר מעורב בתוצאה של 3:58.86 דקות, כשחיינית שנייה היא קבעה ב"זינוק שליחות" תוצאה של 1:07.00 דקות.

### 2023
באליפות העולם שנערכה בפוקואוקה, יפן ביולי 2023 זכתה במדליית ארד במשחה ל-50 מטר חזה בתוצאה של 30.04 שניות, אחרי רותה מיילוטיטה מליטא ששיפרה את שיא העולם שלה והעמידה אותו על 29.16 שניות, לפני לילי קינג מארצות הברית (29.94 שניות), בשלב המוקדמות היא קבעה תוצאה של 29.60 שניות.

### 2024
באליפות העולם שנערכה בדוחה, קטר בפברואר 2024 היא זכתה במדליות ארד במשחה ל-50 מטר חזה בתוצאה של 30.01 שניות, אחרי רותה מיילוטיטה (29.40 שניות) וטאנג צ'יאנטינג מהרפובליקה העממית של סין שקבעה שיא אסיה חדש של 29.51 שניות, בשלב המוקדמות היא קבעה תוצאה של 29.89 שניות ועלתה ראשונה לשלב חצי הגמר שבו קבעה תוצאה של 29.91 שניות שממנו עלתה מהמקום השלישי. נוסף לכך, היא סיימה במקום שישי במשחה שליחות 4x100 מטר מעורב בתוצאה של 4:00.34 דקות, כשחיינית שנייה היא קבעה ב"זינוק שליחות" בסגנון חזה תוצאה של 1:06.56 דקות ובמקום תשיעי במשחה ל-100 מטר חזה בתוצאה של 1:06.70 דקות.

באולימפיאדת פריז שנערכה בסוף יולי היא סיימה במקום רביעי במשחה ל-100 מטר חזה בתוצאה של 1:05.60 דקות. נוסף לכך, היא השתתפה במשחה שליחות 4x100 מטר מעורב אך הרביעייה האיטלקית פסלה בשלב המוקדמות.

### 2025
באליפות העולם שנערכה בסינגפור בסוף יולי תחילת אוגוסט היא זכתה במדליות ארד במשחה ל-50 מטר חזה בתוצאה של 30.14 שניות, אחרי רותה מיילוטיטה (29.55 שניות) וטאנג צ'יאנטינג (30.03 שניות).

## שיאים אישיים
### בריכה אולימפית
* 50 מטר חזה: 29.30 שניות (2021), **שיא איטליה**, שיא עולם לנערות, שיא עולם בעבר
* 100 מטר חזה: 1:05.44 דקות (2024), **שיא איטליה**

### בריכת 25 מטר
* 50 מטר חזה: 28.81 שניות (2020), **שיא איטליה**
* 100 מטר חזה: 1:03.55 דקות (2020), **שיא איטליה**

## ראו גם

* התפתחות שיא העולם במשחה ל-50 מטר חזה

## קישורים חיצוניים

קטגוריה:שחייניות חזה
קטגוריה:שחייניות איטלקיות
קטגוריה:אלופות אירופה בשחייה
קטגוריה:אלופות עולם בשחייה
קטגוריה:שיאניות עולם בשחייה
קטגוריה:שחייניות באולימפיאדת פריז (2024)
קטגוריה:איטלקיות שנולדו ב-2005